ΚΑΝΟΝΙΣΜΟΣ (ΕΟΚ) αριθ. 1279/75 ΤΗΣ ΕΠΙΤΡΟΠΗΣ της 21ης Μαΐου 1975 περί τροποποιήσεως του κανονισμού (ΕΟΚ) αριθ. 205/73 "περί των ανακοινώσεων μεταξύ των Κρατών Μελών και της Επιτροπής στον τομέα των λιπαρών ουσιών"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1707/73(2),

τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή κραμβοσπόρων, γογγυλοσπόρων και ηλιανθοσπόρων(3), όπως τροποποιήθηκε τελευταία από τον κανονισμό (ΕΟΚ) αριθ. 2429/72(4), και ιδίως το άρθρο 6,

τον κανονισμό (ΕΟΚ) αριθ. 1900/74 του Συμβουλίου της 15ης Ιουλίου 1974 περί προβλέψεως ειδικών μέτρων για τους σπόρους σόγιας(5), και ιδίως το άρθρο 3,

τον κανονισμό αριθ. 143/67/ΕΟΚ του Συμβουλίου της 21ης Ιουνίου 1967 περί του εξισωτικού ποσού που εφαρμόζεται κατά την εισαγωγή ορισμένων φυτικών ελαίων(6), όπως τροποποιήθηκε τελευταία από τον κανονισμό (ΕΟΚ) αριθ. 2077/71(7), και ιδίως το άρθρο 7,

Εκτιμώντας:

ότι για λόγους καλής διαχειρίσεως της αγοράς ελαιούχων πρέπει να παρακολουθείται με ακρίβεια η κατάσταση εφοδιασμού της Κοινότητος με ελαιούχους σπόρους και πλακούντες-

ότι, για να επιτευχθεί ο σκοπός αυτός, πρέπει τα στοιχεία που αφορούν την εισαγωγή αυτών των σπόρων και πλακούντων καθώς και τις εξαγωγές των σπόρων, να διαβιβάζονται στην Επιτροπή τακτικά και εντός των συντομοτέρων δυνατών προθεσμιών- ότι, για να διευκολυνθεί η αξιοποίηση των στοιχείων που λαμβάνουν τα Κράτη Μέλη, πρέπει αυτά να παρέχονται βάσει ομοιομόρφων εντύπων- ότι πρέπει συνεπώς να συμπληρωθεί ο κανονισμός (ΕΟΚ) αριθ. 205/73 της Επιτροπής της 25ης Ιανουαρίου 1973 περί των ανακοινώσεων μεταξύ των Κρατών Μελών και της Επιτροπής στον τομέα των λιπαρών ουσιών(8), όπως τροποποιήθηκε από τον κανονισμό (ΕΟΚ) αριθ. 1994/73(9)-

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 10 παράγραφος 1 του κανονισμού (ΕΟΚ) αριθ. 205/73, το εδάφιο β) αντικαθίσταται από το ακόλουθο εδάφιο:

"β) το αργότερο έξι εβδομάδες μετά το τέλος κάθε μηνός, τις ποσότητες που εξήχθησαν κατά τη διάρκεια του εν λόγω μηνός."

Άρθρο 2

Στον κανονισμό (ΕΟΚ) αριθ. 205/73 προστίθεται το ακόλουθο άρθρο 10α:

"Άρθρο 10α

Τα Κράτη Μέλη ανακοινώνουν στην Επιτροπή, το αργότερο σε έξι εβδομάδες μετά το τέλος κάθε μηνός, τις ποσότητες των σπόρων σόγιας που εξήχθησαν κατά τη διάρκεια του εν λόγω μηνός."

Άρθρο 3

Το άρθρο 12 του κανονισμού (ΕΟΚ) αριθ. 205/73 αντικαθίσταται από το ακόλουθο κείμενο:

"Άρθρο 12

1. Τα Κράτη Μέλη ανακοινώνουν στην Επιτροπή κάθε χρήσιμη πληροφορία για την εκτίμηση της καταστάσεως, με σκοπό την εφαρμογή του άρθρου 3 παράγραφος 6 του κανονισμού αριθ. 136/66/ΕΟΚ, μόλις περιέλθει στην κατοχή τους.

2. Όσον αφορά τους σπόρους και τους πλακούντες, τα Κράτη Μέλη ανακοινώνουν στην Επιτροπή:

α) τις ποσότητες σπόρων και πλακούντων σόγιας που εισάγονται από τρίτες χώρες κάθε μήνα-

β) τις ποσότητες σπόρων και πλακούντων κράμβης και γογγύλης και ηλιάνθου που εισάγονται από τρίτες χώρες κάθε μήνα-

γ) τις ποσότητες σπόρων και πλακούντων άλλων ειδών, που εισήχθησαν από τρίτες χώρες κατά τη διάρκεια κάθε εξαμήνου του ημερολογιακού έτους.

Η διαβίβαση στην Επιτροπή αυτών των στοιχείων πραγματοποιείται το αργότερο σε έξι εβδομάδες μετά το τέλος κάθε μιας από τις περιόδους που αναφέρονται ανωτέρω."

Άρθρο 4

Οι ανακοινώσεις που αναφέρονται ανωτέρω πρέπει να παρέχονται σύμφωνα με τα έντυπα που σημειώνονται στο παράρτημα.

Άρθρο 5

Ο παρών κανονισμός αρχίζει να ισχύει την 1η Ιουλίου 1975.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 21 Μαΐου 1975.

Για την Επιτροπή

P. J. LARDINOIS

Μέλος της Επιτροπής

(1) ΕΕ αριθ. 172 της 30.9.1966, σ. 3025/66.

(2) ΕΕ αριθ. Ν 175 της 29.6.1973, σ. 5.

(3) ΕΕ αριθ. 125 της 26.6.1967, σ. 2461/67.

(4) ΕΕ αριθ. Ν 204 της 23.11.1972, σ. 1.

(5) ΕΕ αριθ. Ν 201 της 23.7.1974, σ. 5.

(6) ΕΕ αριθ. 125 της 26.6.1967, σ. 2463/67.

(7) EΕ αριθ. Ν 220 της 30.9.1971, σ. 1.

(8) ΕΕ αριθ. Ν 23 της 29.1.1973, σ. 15.

(9) ΕΕ αριθ. Ν 204 της 25.7.1973, σ. 17.

ΠΑΡΑΡΤΗΜΑ

Εισαγωγές ελαιούχων σπόρων και πλακούντων από τρίτες χώρες και εξαγωγές ελαιούχων σπόρων προς τρίτες χώρες Χώρα:..........

Α. Σόγια

Περίοδος: μήνας.......... 19.....

"" ID="1"" ID="2"" ID="3"" ID="4""" ID="1">Εξαγωγές> ID="2">Χώρα προορισμού> ID="3">Σπόροι> ID="4">Πλακούντες">

Β. (1) Κράμβη και (2) Ηλίανθος

Περίοδος: μήνας..........19......

"" ID="1">(1)> ID="2"" ID="3"" ID="4""" ID="1">(2)> ID="2"" ID="3"" ID="4""" ID="1">Εξαγωγές> ID="2">Χώρα προορισμού> ID="3">Σπόροι> ID="4">Πλακούντες"> ID="1">(1)> ID="2"" ID="3"" ID="4""" ID="1">(2)> ID="2"" ID="3"" ID="4"""

Γ. Λοιπά είδη (ονομαστικά)

Περίοδος: εξάμηνο από......... έως......... 19.....

"" ID="1"" ID="2"" ID="3"" ID="4"""